
Narvas Raekoja hoones keldrikorrusel asuva
toitlustuskoha ruumide üürile andmiseks piiratud
osalejate arvuga avaliku kirjaliku enampakkumise 
tulemuste kinnitamine
1. ASJAOLUD JA MENETLUSE KÄIK
Vastavalt Narva Linnavalitsuse 19.05.2023 korraldusele nr 358-k kuulutati välja piiratud osalejate arvuga avalik kirjalik enampakkumine Narvas Raekoja hoones keldrikorrusel asuva toitlustuskoha ruumide üldpindalaga 461,20 m². järgmistel tingimustel:
· kasutusotstarve 

-
toitlustus/muu toitlustust toetav tegevus;
· osalejad


-
eraõiguslikud juriidilised isikud, kellel on vähemalt 
5-aastane töökogemus toitlustuse valdkonnas;

· üürilepingu kehtivusaeg
-
10 aastat (edaspidise pikendamise võimalusega);

· üüritasu alghind

-
1050 euro/kuu;
· osavõtutasu 

-
105 eurot

ja üürilepingu lisatingimustel:

· vastavalt projektile „Narva raekoja hoone ja platsi rekonstrueerimine (2014-2020.9.02.18-0019)" hoone keldris esindusrestorani, veinikeldri, kohviku (nt šokolaadikohvik, perekohvik, jäätisekohvik) korraldamine;

· hooajalise laiendamise võimalus Stockholmi platsil; kasutusperioodil hooajaliseks laiendamiseks ettenähtud asukoha korras hoidmine ja hooldamine;

· kommunaalmaksete tasumine vastavalt tegelikule tarbimisele alates lepingu sõlmimisest;

· hoone hoolduskulude tasumine alates lepingu sõlmimisest;

· sisearhitektuuri tööprojekti koostamine;

· vajalike eriosade tööprojektide koostamine;
· tööprojekti kooskõlastamine ehitusprojekti „Narva raekoja hoone ja platsi rekonstrueerimine (2014-2020.9.02.18-0019)" autori (OÜ Zoroaster, arhitekt Vladimir Orlov), üürileandja ning Narva Linnavalitsuse Arhitektuuri- ja Linnaplaneerimise Ametiga (sh muinsuskaitse vanemspetsialistiga);

· lepingu tingimuste täitmiseks vajalike ehitus- (sh elektri-, veeühendused jne) ja siseviimistlustööde tegemine ning vajalike seadmete soetamine ja paigaldamine keldrikorruse ruumidesse linnavara üürniku kulul; 

· üüritasu soodustuse kehtestamine: esimeseks ja teiseks aastaks (alates lepingu sõlmimise päevast) 100%;

· üüritasu maksmine täies ulatuses alates kolmandast aastast.

· üürileandja ei hüvita üürniku kulutusi, mis on tehtud/kavandatud hoone ja selles asuvate ruumide parendamiseks, ega maksa üürilepingu lõppemisel hüvitist parendustest tingitud ruumide väärtuse suurenemise eest.
Enampakkumise kuulutus avaldati 25.05.2023. a Narva linna kodulehel ja kohalikus ajalehes Narvskaja Gazeta.
Enampakkumine toimus 13.06.2023. a kell 10.00 linnamajandusametis aadressil Narvas Peetri plats 3-23 (IV korrus).

Piiratud osalejate arvuga avalikul kirjalikul enampakkumisel osalemiseks tuli esitada e-posti aadressile narvahanked@narva.ee kuni 12. juuni 2023 kella 16.00-ni digitaalselt allkirjastatud pakkumus, märkides allkirjastatud dokumendi konteineri nimes ainult vara nimetuse – Raekoja hoone (toitlustuskoht).
12.06.2023 laekus määratud ajaks e-aadressile narvahanked@narva.ee üks pakkumus – MANN GRUPP OÜ.
Osaleja MANN GRUPP OÜ, reg kood 10797040, pakutud üürisumma on 1100.00 (üks tuhat ükssada) eurot kuus ja olid esitatud kõik nõutud dokumendid.

Narvas Raekoja hoones keldrikorrusel asuvad ruumid üldpindalaga 461,20 m² üüriõigus müüdi hinnaga 1100.00 (üks tuhat ükssada) eurot kuus osalejale MANN GRUPP OÜ, reg kood 10797040.
Enampakkumise kohta on koostatud 13.06.2023.a. ja 28.06.2023. a piiratud osalejate arvuga avaliku kirjaliku enampakkumise protokollid (Lisa 1, lisa 2).
Osaleja ei ole esitanud Ametile mingeid kaebusi ning proteste enampakkumise korraldamise või toimumise kohta vastavalt Narva Linnavolikogu 17.03.2005 määruse nr 14 „Linnavara kasutusse andmise kord” §-le 42.

2. ÕIGUSLIKUD ALUSED

Narva Linnavolikogu 17.03.2005 määruse nr 14 „Linnavara kasutusse andmise kord” § 41 kohaselt enampakkumise tulemused kinnitab Narva Linnavalitsus oma korraldusega ühe kuu jooksul pärast nende läbiviimist. Enampakkumise korraldaja esitab linnavalitsusele kõigi komisjoni liikmete ja protokollija poolt allkirjastatud enampakkumise läbiviimise protokolli ning pakkujate kaebused ja protestid. 

3. OTSUS

3.1.
Kinnitada Narvas Raekoja hoones keldrikorrusel asuvate ruumide üldpindalaga 461,2 m² kasutusse andmiseks 13.06.2023 toimunud piiratud osalejate arvuga avaliku kirjaliku enampakkumise tulemused (vastavalt lisatud 26.06.2023 piiratud osalejate arvuga avaliku kirjaliku enampakkumise protokollile) ning enampakkumise võitjaks MANN GRUPP OÜ, reg kood 10797040.

3.2.
Narva Linnavalitsuse Linnamajandusametil sõlmida MANN GRUPP Osaühinguga, reg kood 10797040, punktis 3.1. nimetatud linnavara üürileping vastavalt kehtestatud enampakkumise tingimustele.
4. RAKENDUSSÄTTED

4.1.
Korraldus jõustub seadusega sätestatud korras.
4.2.
Narva Linnavalitsuse Linnakantseleil teha korraldus teatavaks Narva Linnavalitsuse Linnamajandusametile.
4.3.
Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

